अहमदाबाद। तारक मेहता पूरी दुनिया को हंसाते-हंसाते आखिरी समय में रुला कर चले गए। उन्होंने एक बार कहा था कि मेरी अंतिम यात्रा ऐसी होनी चाहिए, जिसे देखकर लोगों को हंसना आए। पर उनकी यह अंतिम इच्छा शायद ही कभी पूरी हो पाए। उनके निधन की सूचना मिलते ही उनके प्रशंसकों को भारी आघात लगा है। चार्ली चेपलिन को मानते थे अपना आदर्श…
वे कहते कि हास्य कलाकार की अंतिम यात्रा भी ऐसी ही होनी चाहिए, जिसमें जो भी शामिल हो, उसे हंसी आ जाए। एक हास्य कलाकार का जीवन और मरण दोनों का आशय तो लोगों को हंसाना ही होना चाहिए। वे चार्ली चेपलिन को अपना आदर्श मानते थे। उनके घर में भी चेपलिन की बहुत ही बड़े कद की एक तस्वीर लगी हुई है। चेपलिन के अलावा राज कपूर को भी वे बहुत मानते थे। तारक मेहता का उल्टा चश्मा से उनका नाम पूरी दुनिया में जाना-पहचाना हो गया। अपने जीवनकाल में उन्होंने केवल दो ही लोगों का इंटरव्यू लिया, पहले ज्योतिंद्र दवे और दूसरे नरेंद्र मोदी। मोदी के बारे में वे अक्सर कहते कि उनका सेंस ऑफ ह्यूमर जोरदार है।
आगे की स्लाइड्स में देखें PHOTOS...
hin_Deva hin_Deva hin_Deva